1. ΝΟΜΟΣ υπ’ αριθ. 684 της 2/5 Σεπτ. 1977 (ΦΕΚ Α΄ 249) Περί Αμπελουργικού Κτηματολογίου. Σκοπός - ΄Εννοιαι Άρθρ.1.-1.Η δι’ αμπέλων φυτευμένη έγγειος ιδιοκτησία υπόκειται εις κτηματογράφησιν, καταρτιζομένου αμπελουργικού κτηματολογίου, προς τον σκοπόν: α)απεικονίσεως της πραγματικής καταστάσεως των αμπελώνων της Χώρας, β)ποιοτικής αξιολογήσεως τούτων, γ)οργανώσεως και προγραμματισμού της αμπελοκαλλιεργείας συμφώνως προς τας ανάγκας της εσωτερικής και διεθνούς αγοράς και δ)καταγραφής των φερομένων ως ιδιοκτητών ή καλλιεργητών των αμπελώνων. 2.Ο κτηματολογικός χάρτης των αμπελώνων της Χώρας, καλούμενος εφεξής Αμπελουργικόν Κτηματολόγιον, περιλαμβάνει: α)τα τοπογραφικά διαγράμματατα τα περιέχοντα την οριζοντιογραφικήν, γεωμετρικήν και υψομετρικήν παράστασιν εκάστου φυτευμένου δι’ αμπέλου αυτοτελούς τεμαχίου γης (κτήματος) μετά των οικείων κτηματολογικών και ανά ιδιοκτήτην πινάκων, β)τα κτηματολογικά δελτία τα περιέχοντα τους φερόμενους ως ιδιοκτήτας ή καλλιεργητάς και γ)τα ειδικά αμπελουργικά δελτία (καρτέλλας) τα περιλαμβάνοντα άπαντα τα χαρακτηριστικά των αμπελώνων στοιχεία ως και το ποιοτικόν δυναμικόν τούτων. 3.Εκάστη Δημοτική ή Κοινοτική περιοχή έχει ίδιον Αμπελουργικόν Κτηματολόγιον, φέρον το όνομα του Δήμου ή της Κοινότητος. Κτηματογράφησις αμπελώνων Άρθρ.2.-1.Η κτηματογράφησις συνίσταται εις την εν διαγράμματι απεικόνισιν της υφισταμένης πραγματικής καταστάσεως, ήτοι των φυσικών λεπτομεριών του εδάφους (ρέματα, δρόμοι κλπ.), των ορίων, του εμβαδού, ως και εις την αρίθμησιν εκάστου τεμαχίου αμπελώνος. 2.Εάν οι αμπελώνες ευρίσκωνται επί εκτάσεων, αι οποίαι παρεχωρήθησαν κατ’ εφαρμογήν της εποικιστικής ή περί αναδασμού νομοθεσίας, δια τας οποίας υπάρχει διάγραμμα οριστικής διανομής, το διάγραμμα τούτο λαμβάνεται ως βάσις δια την, επί του νέου διαγράμματος της υπό κτηματογράφησιν περιοχής των αμπελώνων, χάραξιν των ορίων, τροποποιούμενον αναλόγως, επί τη βάσει των εν τω μεταξύ γενομένων επί του εδάφους μεταβολών. Δια τους αμπελώνας του κειμένους επί εκτάσεων μη προερχομένων εκ της εφαρμογής της εποικιστικής ή περί αναδασμού νομοθεσίας αποτυπούται η διαπιστουμένη κατά τον χρόνον της κτηματογραφήσεως πραγματική κατάστασις των ορίων του κτήματος. 3.Η κτηματογράφησις των αμπελώνων ενεργείται παρά των Τοπογραφικών Συνεργείων της Υπηρεσίας Τοπογραφικής του Υπουργείου Γεωργίας, τη βοηθεία του αγροφύλακος της περιοχής και οριοδεικτών υποδεικνυομένων υπό της οικείας Κοινότητος και επιλεγομένων εκ των κατοίκων αυτής των πλέον ενημερωμένων επί της πραγματικής καταστάσεως των αμπελώνων της Κοινότητος. Η αμοιβή των οριοδεικτών καθορίζεται δια κοινής αποφάσεως των Υπουργών Οικονομικών και Γεωργίας. 4.Τα ως άνω Τοπογραφικά Συνεργεία προβαίνουν παραλλήλως προς την κτηματογράφησιν και εις την σύνταξιν του κτηματολογικού πίνακος εις τον οποίον αναγράφονται οι φερόμενοι ως ιδιοκτήται των αμπελώνων. 5.Η κτηματογράφησις ενεργείται τμηματικώς, δι’ αποφάσεως του Υπουργού Γεωργίας, βάσει προγράμματος καταρτιζομένου υπό της Διευθύνσεως Δενδροκηπευτικής και της Υπηρεσίας Τοπογραφικής. 6.Δημόσιαι Υπηρεσίαι, Υπηρεσίαι Οργανισμών Τοπικής Αυτοδιοικήσεως ως και Υπηρεσίαι Νομικών Προσώπων Δημοσίου Δικαίου, υποχρεούνται όπως χορηγούν εις την Υπηρεσίαν Τοπογραφικήν του Υπουργείου Γεωργίας αντίγραφα, εκδιδόμενα ατελώς, πάντων των παρ’ αυταίς τυχόν υπαρχόντων κτηματολογικών στοιχείων. 7.Άπαντα τα ως άνω κτηματολογικά στοιχεία, μετά των τυχόν σχετικών δικαιολογητικών εγγράφων, διαβιβάζονται εις την Κεντρικήν Υπηρεσίαν Τοπογραφικήν ήτις αποστέλλει εν συνεχεία ανά εν κεκυρωμένον αντίγραφον των κτηματολογικών πινάκων και διαγραμμάτων εις την αρμοδίαν Διεύθυνσιν Γεωργίας, προς σύνταξιν των παρ’ αυτή τηρουμένων κτηματολογικών δελτίων και ειδικών αμπελουργικών δελτίων (καρτελλών). Διόρθωσις και ενημέρωσις Αμπελουργικού κτηματολογίου Άρθρ.3.-1.Τα συντασσόμενα κτηματολογικά ως και τα ειδικά αμπελουργικά δελτία ενημερούνται βάσει των μεταγενεστέρων νομικών και λοιπών μεταβολών, κατά τα εις τον παρόντα νόμον οριζόμενα. (Μετά την σελ. 706,590) Σελ. 706,651 Τεύχος 671-Σελ. 105 Αμπελουργικό Κτηματολόγιο 16.Θ.λ.1 2.Διόρθωσις των κτηματολογικών στοιχείων εις ό,τι αφορά την αναγραφήν των δικαιούχων ή τα όρια και το εμβαδόν των κτημάτων-αμπελώνων επιτρέπεται δι’ αποφάσεως του Νομάρχου μετά πρότασιν, αντιστοίχως, της αρμοδίας Διευθύνσεως Γεωργίας ή της Υπηρεσίας Τοπογραφικής. 3.Πάσα δικαιοπραξία μεταγραφομένη κατά τας κειμένας διατάξεις εις τα βιβλία μεταγραφών, αφορώσα έκτασιν φυτευμένην δι’ αμπέλου ως και δικαστικαί αποφάσεις αναφερόμεναι εις επικύρωσιν ανωμάλων δικαιοπραξιών εποικιστικών αμπελώνων κοινοποιούνται υπό του αρμοδίου υποθηκοφύλακος, εντός μηνός από της μεταγραφής αυτών εν αντιγράφω εφ’ απλού εις την αρμοδίαν Δ/σιν Γεωργίας (Τμήμα Διοικητικού), προς ενημέρωσιν των Κτηματολογικών Δελτίων. 4.Εις πάσαν συμβολαιογραφικήν πράξιν αναφερομένην εις έκτασιν εις την οποίαν ευρίσκεται αμπελών, ο συντάσσων ταύτην συμβολαιογράφος υποχρεούται να μνημονεύη τον αριθμόν, το εμβαδόν και τα όρια του αμπελώνος, εις τον οποίον αφορά η πράξις, τα αναγραφόμενα εις το Αμπελουργικόν Κτηματολόγιον, βάσει βεβαιώσεως χορηγουμένης υπό της αρμοδίας Διευθύνσεως Γεωργίας. 5.Εάν η συμβολαιογραφική πράξις αναφέρεται εις έκτασιν, εις την οποίαν ευρίσκεται αμπελών προερχομένην εξ αγροτικής αποκαταστάσεως, ο συντάσσων ταύτην συμβολαιογράφος μνημονεύει τούτο ρητώς εις την πράξιν, δια της αναγραφής εις την επικεφαλίδα του συμβολαίου της φράσεως «προέρχεται κατ’ εφαρμογήν της εποικιστικής νομοθεσίας». Εις την περίπτωσιν ταύτην υποχρεούται όπως προ της συντάξεως της δικαιοπραξίας εξετάζη το νόμιμον ταύτης από απόψεως Αγροτικού Νόμου και εφ’ όσον διαπιστούται παράβασις των διατάξεων τούτων, μη προβαίνη εις την σύνταξιν της δικαιοπραξίας. 6.Η αρμοδία Διεύθυνσις Γεωργίας προκειμένου να προβή εις την κατά τα ανωτέρω καταχώρησιν και ενημέρωσιν της σχετικής καρτέλλας του φερομένου ως ιδιοκτήτου του αμπελώνος, υποχρεούται προ πάσης ετέρας ενεργείας να εξετάζη την τήρησιν των εν ταις παρ. 4 και 5 του παρόντος οριζομένων κατά την κατάρτισιν της δικαιοπραξίας και εν παραλείψει να μη προβαίνη εις την καταχώρησιν ταύτης. 7.Οι συμβολαιογράφοι, παραλείποντες αντιστοίχως τας εις τας παρ. 4 και 5 του παρόντος άρθρου υποχρεώσεις των, τιμωρούνται πειθαρχικώς κατά τας διατάξεις του Κώδικος περί Συμβολαιογράφων. 8.Αποφάσεις Επιτροπής Απαλλοτριώσεων, επιφέρουσαι οιανδήποτε μεταβολήν κληρουχικών εκτάσεων, εις τας οποίας ευρίσκονται αμπελώνες (έκπτωσις κληρούχων, παραίτησις από κλήρου, αντικατάστασις κλήρου ή κληροτεμαχίων αμπελώνος, επικύρωσις ακύρων δικαιοπραξιών κλπ.) ή καθ’ οιονδήποτε τρόπον επηρεάζουσαι τα στοιχεία του κτηματολογίου, κοινοποιούνται μερίμνη του γραμματέως αυτής το βραδύτερον εντός μηνός από της εκδόσεώς των εις την αρμοδίαν Διεύθυνσιν Γεωργίας, προς ενημέρωσιν του Κτηματολογίου. Σελ. 706,652 Τεύχος 671-Σελ. 106 9.Δια πάσαν μεταβολήν των ορίων των εν τω πρωτοτύπω διαγράμματι διανομής εικονιζομένων ακινήτων (αμπελώνων), συντάσσεται υπό της Υπηρεσίας Τοπογραφικής του Υπουργείου Γεωργίας ειδικόν διάγραμμα μεταβολής επί οθόνης, εικονίζον το παλαιόν καθεστώς και το νέον. 10.Το ειδικόν διάγραμμα μεταβολής υπογράφεται υπό του προϊσταμένου της Υπηρεσίας Τοπογραφικής του Υπουργείου Γεωργίας, αντίγραφον δε αυτού, ως και επεξηγηματικόν υπόμνημα περί της μεταβολής, διαβιβάζονται εις την αρμοδίαν Διεύθυνσιν Γεωργίας, προς καταχώρισιν της μεταβολής και ενημέρωσιν των κτηματολογικών δελτίων κλπ. περί ων το άρθρ. 1 του παρόντος. 11.Αι Διευθύνσεις Γεωργίας υποχρεούνται όπως ενημερώνουν την Υπηρεσίαν Τοπογραφικήν επί πάσης μεταβολής των υφισταμένων αμπελώνων. 12.Τυχόν ανακύπτοντα εποικιστικά ή άλλα πάσης φύσεως θέματα κατά την κατάρτισιν και ενημέρωσιν του Αμπελουργικού Κτηματολογίου ερευνώνται και επιλύονται παρά της Διευθύνσεως Εγγείου Ιδιοκτησίας της Κεντρικής Υπηρεσίας, εις ην ανατίθεται η παρακολούθησις του νομικού καθεστώτος των αμπελώνων. Αρμόδιαι υπηρεσίαι συντάξεως και ενημερώσεως του Αμπελουργικού Κτηματολογίου Άρθρ.4.-1.Η κτηματογράφησις των οιασδήποτε εκτάσεως αμπελώνων της Χώρας, η σύνταξις και ενημέρωσις του κτηματολογικού χάρτου και αι εν γένει τεχνικαί εργασίαι του Αμπελουργικού Κτηματολογίου, ενεργούνται υπό της Υπηρεσίας Τοπογραφικής του Υπουργείου Γεωργίας. Εις την αυτήν Υπηρεσίαν ανατίθεται η αρμοδιότης της τηρήσεως του αρχείου των εργασιών κτηματογραφήσεως και λοιπών κτηματολογικών στοιχείων. 2.Η ενημέρωσις των κτηματολογικών δελτίων επί των νομικών μεταβολών, περί ων το άρθρ. 3 του παρόντος, ενεργείται υπό των αρμοδίων Διευθύνσεων Γεωργίας (τμήματα Διοικητικού) υπό την άμεσον παρακολούθησιν και καθοδήγησιν της Διευθύνσεως Εγγείου Ιδιοκτησίας του Υπουργείου Γεωργίας. 3.Η συμπλήρωσις, τήρησις και ενημέρωσις των ειδικών αμπελουργικών δελτίων (καρτελλών) ενεργείται υπό των αρμοδίων Διευθύνσεων Γεωργίας, υπό την άμεσον παρακολούθησιν και καθοδήγησιν της Διευθύνσεως Δενδροκηπευτικής του Υπουργείου Γεωργίας. 4.Δι’ αποφάσεως του Υπουργού Γεωργίας καθορίζονται ο τύπος των κτηματολογικών δελτίων ως και των ειδικών αμπελουργικών τοιούτων (καρτελλών), τα αναγραφόμενα προς συμπλήρωσιν στοιχεία, ως και πάσα ετέρα σχετική λεπτομέρεια. 16.Θ.λ.1 Αμπελουργικό Κτηματολόγιο Δήλωσις φυτειών Άρθρ.5.-1.Πάσα εγκατάστασις, επέκτασις, ανασύστασις ή εκρίζωσις φυτείας αμπέλου, γενομένη υπό φυσικού ή νομικού προσώπου, δηλούται εγγράφως εντός δύο μηνών εις την αρμοδίαν Διεύθυνσιν Γεωργίας, η οποία, εν περιπτώσει εγκαταστάσεως και επεκτάσεως, ενημερώνει σχετικώς την Υπηρεσίαν Τοπογραφικήν. Εν περιπτώσει ανασυστάσεως ή εκριζώσεως, η Διεύθυνσις Γεωργίας επιφέρει τας σχετικάς τροποποιήσεις εις τα ειδικά αμπελουργικά δελτία, ενημερούσα σχετικώς την Υπηρεσίαν Τοπογραφικήν, δια την μηχανογράφησιν. 2.Οι παραβάται της διατάξεως της προηγουμένης παραγράφου τιμωρούνται με τας ποινάς του άρθρ. 458 του Ποινικού Κώδικος. Διατάξεις προσωπικού Άρθρ.6.-1.Δια την αντιμετώπισιν των εκ της εφαρμογής του παρόντος νόμου δημιουργουμένων επειγουσών υπηρεσιακών αναγκών και προς εκπλήρωσιν αποκλειστικώς των υπό του παρόντος προβλεπομένων σκοπών, επιτρέπεται επί μίαν διετίαν από της δημοσιεύσεως του παρόντος, η δι’ αποφάσεως του Υπουργού Γεωργίας πρόσληψις επί σχέσει εργασίας ιδιωτικού δικαίου και επί διετεί συμβάσει δυναμένη να ανανεωθή άπαξ μόνον δι’ εν εισέτι έτος, αναλόγως των αναγκών των έργων του ως έπεται κατ’ ειδικότητα και κατ’ ανώτατον όριον προσωπικού: α)35 γεωπόνων, β)35 τεχνολόγων γεωπονίας, γ)2 τοπογράφων μηχανικών, δ)5 χημικών, ε)5 λογιστικών υπαλλήλων, ς)20 διοικητικών υπαλλήλων, ζ)30 εργοδηγών ή εμπειροτεχνών τοπογράφων, η)5 εργοδηγών βοηθών χημικών, θ)5 γεωργοτεχνιτών αποφοίτων Γεωργικών Σχολών, ι)εξ εμπειροτεχνών χαρτογράφων εδαφών, ια)2 χειριστών μηχανών OFSET, ιβ)ενός φωτογράφου, ιγ)4 σχεδιαστών, ιδ)10 χειριστών διατρητικών μηχανών. 2.Δια την πρόσληψιν του ως άνω προσωπικού απαιτούνται τα υπό των άρθρ. 14-20 του Νόμ. 1811/51 «περί Κώδικος Καταστάσεως των Δημοσίων Διοικητικών Υπαλλήλων», ως ταύτα εκάστοτε ισχύουν, προβλεπόμενα γενικά προσόντα. Ως ειδικά προσόντα δι’ εκάστην ειδικότητα του εν παρ. 1 προσωπικού ορίζονται: α)Δια μεν τους γεωπόνους πτυχίον Ανωτάτων Γεωπονικών Σχολών ημεδαπής ή ισότιμον τοιούτον αντιστοίχων Σχολών της αλλοδαπής. β)Δια τους τεχνολόγους Γεωπονίας πτυχίον του Τμήματος Φυτικής Παραγωγής ή της Ανωτέρας Σχολής Τεχνολόγων Γεωπονίας των Κ.Α.Τ.Ε. γ)Δια τους τοπογράφους μηχανικούς, πτυχίον μηχανικού–αγρονόμου του Εθνικού Μετσοβίου Πολυτεχνείου ή ισότιμον τοιούτον ετέρων αντιστοίχων Σχολών της ημεδαπής ή αλλοδαπής. δ)Δια τους χημικούς, πτυχίον χημικού ημεδαπού Πανεπιστημίου ή του Εθνικού Μετσοβίου Πολυτεχνείου ή ισότιμον τοιούτον αντιστοίχου Πανεπιστημιακής Σχολής της αλλοδαπής. ε)Δια τους λογιστικούς, πτυχίον Ανωτάτης Σχολής Οικονομικών και Εμπορικών Επιστημών ή των Ανωτάτων Βιομηχανικών Σχολών ή Τμημάτων Οικονομικών Επιστημών ημεδαπών Πανεπιστημιακών Σχολών ή των Νομικών Σχολών ή ισότιμον τοιούτον Σχολών αλλοδαπής της αυτής επιστημονικής κατευθύνσεως. ς)Δια τους διοικητικούς, πτυχίον Τμήματος Νομικού ή Πολιτικών Επιστημών της Νομικής Σχολής των ημεδαπών Πανεπιστημίων ή της Παντείου Ανωτάτης Σχολής Πολιτικών Επιστημών ή ισότιμον τοιούτον Σχολών της αλλοδαπής της αυτής επιστημονικής κατευθύνσεως. ζ)Δια τους εργοδητούς, πτυχίον Δημοσίων ή ανεγνωρισμένων Μέσων Τεχνικών Σχολών Εργοδηγών των ειδικοτήτων Τοπογράφων ή Δομικών Έργων και δια τους Εμπειροτέχνας απολυτήριον εξαταξίου Γυμνασίου ή Λυκείου ή άλλου ισοτίμου Σχολείου και εμπειρίαν εις τοπογραφικάς εργασίας. η)Δια τους εργοδηγούς βοηθούς χημικούς, πτυχίον Ανωτέρας Τεχνικής Σχολής της αντιστοίχου ειδικότητος και εν ελλείψει πτυχίον Μέσης Τεχνικής Σχολής Εργοδηγών ειδικότητος Χημικών. θ)Δια τους γεωργοτεχνίτας πτυχίον Κατωτέρας Γεωργικής Σχολής. ι)Δια τους εμπειροτέχνας χαρτογράφους εδαφών, απολυτήριον εξαταξίου Γυμνασίου ή Λυκείου ή άλλου ισοτίμου σχολείου και προϋπηρεσία εις σχετικάς εργασίας, τουλάχιστον 2 ετών. ια)Δια τους χειριστάς μηχανών OFFSET, πτυχίον Μέσης Σχολής Γραφικών Τεχνών. ιβ)Δια τους φωτογράφους, πτυχίον Μέσης Σχολής Γραφικών Τεχνών και σχετική προϋπηρεσία, τουλάχιστον εξ μηνών. ιγ)Δια τους σχεδιαστάς, πτυχόν Μέσων Δημοσίων ή ανεγνωρισμένων Τεχνικών Σχολών, Εργοδηγών ειδικότητος Σχεδιαστού. ιδ)Δια τους χειριστάς διατρητικών μηχανών, απολυτήριον εξαταξίου Γυμνασίου ή Λυκείου ή άλλου ισοτίμου Σχολείου και πλήρης γνώσις εις τον χειρισμόν διατρητικών μηχανών, προσηκόντως αποδεικνυομένης. 3.Η πρόσληψις του ανωτέρω προσωπικού ενεργείται κατά τας κειμένας διατάξεις και κατόπιν επιλογής, ης ο τρόπος καθορίζεται δια κοινής αποφάσεως των Υπουργών Προεδρίας Κυβερνήσεως και Γεωργίας. Το προσωπικόν τούτο απολύεται αυτοδικαίως, άμα τη λήξει της συμβάσεως εργασίας του ή της παρατάσεως αυτής, άνευ δικαιώματος απολήψεως οιασδήποτε αποζημιώσεως εκ της αιτίας ταύτης. 4.Αι αποδοχαί του εν παρ. 1 προσωπικού καθορίζονται βάσει των διατάξεων του Ν.Δ. 1198/1972 «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού  δικαίου      προσωπικού     του      Δημοσίου,      των  (Μετά την σελ. 706,652) Σελ. 706,653 Τεύχος 671-Σελ.107 Αμπελουργικό Κτηματολόγιο 16.Θ.λ.1 Ο.Τ.Α. και Ν.Π.Δ.Δ. και τροποποιήσεως διατάξεων της «περί συλλογικών συμβάσεων εργασίας νομοθεσίας». 5.Η κατανομή εις τας υπηρεσιακάς μονάδας του κατά τα ανωτέρω προσλαμβανομένου προσωπικού ενεργείται κατ’ ειδικότητα και κατά τας εκάστοτε ανάγκας, δι’ αποφάσεως του Υπουργού Γεωργίας. 6.Ο Υπουργός Γεωργίας δύναται δι’ αποφάσεώς του να μετακινή, αναλόγως των υπηρεσιακών αναγκών, και να τοποθετή δι’ εκτέλεσιν υπηρεσίας του Αμπελουργικού Κτηματολογίου τους ήδη υπηρετούντας επί συμβάσει και προσληφθέντας, δυνάμει των διατάξεων του Ν.Δ. 1189/1972 «περί εκδόσεως οριστικών τίτλων κυριότητος των κατά τας διατάξεις της Αγροτικής Εποικιστικής Νομοθεσίας αποκατασταθέντων κληρούχων απάντων των αγροκτημάτων και συνοικισμών», ως ετροποποιήθη δια του Ν.Δ. 174/1974 «περί αντικαταστάσεως διατάξεών τινων και συμπληρώσεως του Ν.Δ. 1189/1972», υπαλλήλους επί σχέσει εργασίας ιδιωτικού δικαίου υπό τους αυτούς όρους και προϋποθέσεις των μετ’ αυτών συμβάσεων, διατηρούντες τας αποδοχάς ας μέχρι τούδε ελάμβανον. Αι συμβάσεις των ούτω μετακινουμένων υπαλλήλων ανανεούνται επί μίαν διετίαν, από της μετακινήσεώς των δι’ εκτέλεσιν υπηρεσίας του Αμπελουργικού Κτηματολογίου δυναμένων περαιτέρω να ανανεωθούν άπαξ μόνον δι’ εν εισέτι έτος ως και των δια του παρόντος προσληφθησομένων υπαλλήλων. 7.Το προσωπικόν μόνιμον και επί συμβάσει των κεντρικών και περιφερειακών Υπηρεσιών, το ασχολούμενον με την κατάρτισιν και περαιτέρω ενημέρωσιν του Αμπελουργικού Κτηματολογίου, δύναται κατόπιν αποφάσεως του Υπουργού Γεωργίας, να μετακινήται εκτός έδρας δι’ εκτέλεσιν υπηρεσίας του Αμπελουργικού Κτηματολογίου μέχρι 10 μήνας ετησίως. Σελ. 706,654 Τεύχος 671- Σελ.108 Προμήθειαι υλικών ΄Αρθρ.7.-1.Ο Υπουργός Γεωργίας δύναται να προβαίνη κατά παρέκκλισιν των περί κρατικών προμηθειών κειμένων διατάξεων, εις την προμήθειαν δια της οικείας Υπηρεσίας οικονομικής, των οργάνων και υλικών των αναγκαιούντων προς εκτέλεσιν των δια του παρόντος νόμου εργασιών και της μηχανογραφικής συντάξεως των κτηματολογικών στοιχείων, τηρουμένων κατά τα λοιπά των περί δημοσίου λογιστικού διατάξεων. 2.Αι δαπάναι προμηθειών ως και άπασαι αι δια την εφαρμογήν του παρόντος απαιτούμεναι πλην των αφορωσών εις την μισθοδοσίαν μονίμων υπαλλήλων, βαρύνουν τας πιστώσεις του προϋπολογισμού Δημοσίων Επενδύσεων. Άρθρ.8.-Αι λεπτομέρειαι εφαρμογής του παρόντος νόμου ρυθμίζονται δια Π.Δ/των εκδιδομένων προτάσει του Υπουργού Γεωργίας. ΄Εναρξις ισχύος Άρθρ.9.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 16.Θ.λ.1 Αμπελουργικό Κτηματολόγιο 